ቅድሚ ሓደ ዓመት፡ ሸሞንተ ደቂ ኣንስትዮ ባይደን ጾታዊ መጥቃዕቲ ኣብጺሑልና ብምባለን መዘራረቢ ኮይኑ ነይሩ። እዘን ደቂ ኣንስትዮ፡ ባይደን ግቡእ ብዘይኮነ መገዲ ተናኺፉና'ዩ፣ ሓቚፉናን ስዒሙናን ዝብል ክሲ ኣቕሪበናሉ። በዚ ምኽንያት መራኸብቲ ሓፋሽ ኣመሪካ ባይደን ቅድሚ ሕጂ'ውን ኣብ ዝተፈላለዩ ምድላዋት ናብ ደቂ ኣንስትዮ ተጸጊዑ እናሰዓመ ሰላምታ ክለዋወጥ ዘርኢ ምስልታት ይዝርግሓ ነይረን። ገሊኦም ስእሊታት፡ ባይደን ናብተን ደቂ ኣንስትዮ ኣዐርዩ ብምጽጋዕ ጸጉረን ዝሽትት ዘሎ ይመስሉ። ኣብዚ ዓመት'ውን ቅድሚ ኣዋርሕ ተሓጋጋዚቱ ዝነበረት ታራ ሬዲ ባይደን ቅድሚ 30 ዓመት ኣብ መንደቕ ኣጸጊዑ ጾታዊ መጥቃዕቲ ፈጺሙለይ ኢላ ከሲሳቶ ነይራ። ባይደን ብወገኑ፡ "ፈጺሙ ከምዚ ዓይነት ኣጋጣሚ ኣይተፈጥረን" ብምባል ነጺጉዎ። ክሲ ትራምፕን ጻውዒት ሰላም ባይደንን ውጽኢት መረጻ ኣመሪካ ስለምንታይ ዘንጊዑ?
